Gina Castells

La Gina és la mare del Gerard Piguillem. És coordinadora d'activitats educatives al CosmoCaixa. Com a mare és sobreprotectora, especialment des que el seu exmarit els va abandonar per una amant que va tenir durant dos anys. La Gina s'ha sentit enganyada i li costarà tornar a relacionar-se amb un home. És una mare que es passeja sovint per l'institut, vinculada a l'ampa, i sovint es queixa dels professors per justificar que el Gerard suspèn. Té un punt d'esbojarrada que la fa divertida, i és atractiva.

## Biografia

### Primera Temporada

**Plató**

     La Gina es troba al Merlí al Institut però el confon amb el conserge i marxa desprès de discutir amb ell. A casa el Gerard li explica el que ha fet el Merlí i es queda tant impressionada que decideix anar a parlar amb ell per felicitar-lo.

**Maquiavel**

     La Gina va al institut a felicitar el Merlí per les seves classes, però al Merlí no li fa molta gràcia el comentari de que la filosofia no es tant important com matemàtiques o literatura. La Gina torna a casa i es troba al Gerard estudiant. Li explica que ha conegut al Merlí i li diu que només l'ha felicitat per les classes. Llavors el Gerard li explica que hi ha una noia nova a classe i de seguida veu que s'ha enamorat. Llavors el Gerard diu que el Merlí li envia ànims pel divorci i la Gina li diu que no pot anar explicant la seva vida privada als professors però el Gerard li comenta que només li ha explicat per sobre, sense entrar en detalls.

A la feina veu al Merlí de lluny i s'acosta a saludar-lo. Ella li diu de fer un cafè ja que està en un descans però el Merlí li diu que ha quedat i marxa. A casa es troba al Gerard llegint i li pregunta com ha anat amb la Mònica. Ell li diu que ha sigut gràcies al Merlí que hagi parlat amb ella. Ella es sorprèn que sigui gràcies al Merlí i ell li diu que li va demanar consell, també li diu que li ha dit que treballava al Cosmo Caixa i ella se'n adona que el Merlí ha anat al Cosmo Caixa per ella, amb un somriure a la cara.

**Aristòtil**

La Gina veu que ja ha arribat la transferència del pare del Gerard, però hi falten 200€ i el Gerard li explica que li ha donat a ell ja que són seus. La Gina li diu que no pot gastar tant cada més i li diu que els hi doni a ella. Al oposar-se decideix anar a parlar amb el Merlí ja que és l’únic que el farà entrar en raó. Però el Merlí en canvi li dona la raó al Gerard i diu que no la pot ajudar. Un cop arriba a casa veu que el Gerard ha començat a gastar els diners del seu pare i s’enfada amb el seu fill. Al dia següent torna a veure al Merlí, però ara enfadada ja que el Merlí li porta la contrària. Ell reacciona donant-li el seu número però ella decideix ignorar-lo. És torna a trobar al Merlí i quan li diu de tornar a quedar ella el torna a rebutjar. Finalment arriba a un acord amb el seu fill pel tema dels diners

**Sòcrates**

     El Gerard es queixa a la seva mare per la nota de l’examen de filosofia, i decideix anar a parlar amb el Merlí. Li diu que l’ha suspès ja que ella no vol quedar amb ell, i llavors el Merlí decideix posar-li un 7. El Merlí es torna a presentar al CosmoCaixa i li demana directament d’anar a sopar amb ell, però la Gina li torna a dir que no, ja que no està preparada. A la feina, un nen li dóna una nota de part del Merlí dient que vol parlar amb ella. Finalment el Merlí la convenç per fer quedar els dos. Llavors comencen a beure i s'acaben embolicant

**Schopenhauer**

     Quan el Gerard arriba a casa, li explica que el Merlí està liat amb la Laia d’anglès, fet que no li fa cap gràcia. La Gina truca al Merlí perquè la vingui a veure i li tira en cara que està embolicat amb la Laia. El Merlí llavors li promet que la deixarà però de sobte arriba el Gerard i els troba als dos, per sort el Merlí és ràpid i s’inventa que estan organitzant una sortida al CosmoCaixa perquè no sospiti. EL Merlí li diu que ha tallat definitivament amb la Laia, però quan el seu gos es posa entremig dels dos, el Merlí es sent incòmode i marxa. La Gina va a veure al Merlí per demanar-li perdó pel tema del gos i s’acaben embolicant en l’Institut.

**Foucault**

     Ella i el Merlí es reuneixen amb el Toni per parlar sobre la sortida que estan els dos organitzant al CosmoCaixa. Desprès de quedar amb el Merlí, els dos comencen a parlar dels seus fills. El Merlí li diu que ella és una mare controladora pesada, i la Gina li diu que no es preocupa prou pel seu fill. Quan el seu fill li diu que creu que té nòvio, la Gina li intenta explicar, però al Gerard no li interessa.

**Guy Debord**

     El Merlí i la Gina acaben de preparar les activitats de la sortida, mentre el Merlí li diu a la Gina que podrien fer pública la seva relació, però la Gina no està preparada. Mentre reparteix els dossiers, li fa dos petons a la Mònica i li diu que tenia ganes de conèixer-la. Un cop presenten les activitats als alumnes comencen a discutir sobre Filosofia i Ciència. Quan deixen als alumnes sols, els dos es comencen a embolicar en el museu sense saber que el Marc els està observant. La Gina està enfadada ja que el Marc sap que està amb el Merlí i no vol que el Gerard ho sàpiga encara, per més que li insisteixi el Merlí. Llavors el Gerard li explica que està enfadat amb ella pel comentari que li ha fet a la Mònica durant la sortida. Ella li proposa la idea de conèixer al seu nou nòvio, però el Gerard s’hi oposa fermament. El Merlí va a veure a la Gina per dir-li que vol acabar la seva relació perquè n’està cansat de tants de secrets.

**Epicur**

     El Gerard li diu a la seva mare que el Merlí li ha pres el mòbil i que només el podrà recuperar si hi va ella a l’Institut. Quan arriba el Merlí li diu que l’ha fet venir perquè se n’adoni que s’equivoca deixant-lo passar. Ella li demana consell a la Laia, però ella li diu que no la pot ajudar. Llavors a casa li diu al Merlí que no pot donar el següent pas fins que conegui bé al Merlí. De bon matí, el Merlí la va a veure i li explica el que li ha passat al Joan i que el Gerard ha descobert que ells dos estan junts. Finalment li diu que n'està enamorat i ella li contesta que també ho està

**Els Escèptics**

     El Gerard arriba a casa i segueix ignorant a la seva mare, però a la Gina se li acaba la paciència i aconsegueix parlar amb el seu fill, però ell està enfadat pel fet de que no li haguessin dit res abans, ja que es sent enganyat. El Gerard fa enfadar a la seva mare traient al seu pare en la conversa i la Gina li fot una bufetada i acte seguit el Gerard anuncia que marxa a viure amb el seu pare. Mentre el Gerard està a casa del seu pare, la Gina li pregunta per missatge com està i ell li diu que molt bé ja que està amb el seu pare. Abans d'anar al institut, el Merlí va a veure a la Gina, ja que ha estat ignorant-la. Ella està enfadada perquè li va donar la idea al Gerard d'anar a casa del seu pare. El Merlí li diu que no es preocupi, que el Gerard acabarà tornant. Al dia següent, la Gina li explica al Merlí que esta espantada perquè creu que el Gerard no tornarà i també te por de que el pare del Gerard li expliqui que ella també li va ser infidel, però res comparable amb el que li va fer ell, que només va ser una vegada i el Merlí li diu que li està donant masses voltes. El Merlí i la Gina arriben a casa parlant sobre on deu ser el Gerard que arriba desprès i sense dir res s'asseu entre els dos, acceptant finalment la seva relació.

**Els Sofistes**

     La Gina li explica al Merlí, que el Toni li va demanar que és presentés per ser la nova presidenta de l'AMPA i que així ho va fer, però ell li diu que no suporta l'AMPA ja que creu que són una plaga, però la Gina s'ho pren amb humor. La Gina es presenta a l'Institut a anunciar-li al Gerard que és la presidenta de l'AMPA, fet que no li fa cap gràcia. Llavors el Merlí es troba la Gina a la sala de professors i li diu que li agrada molt que estigui per l'Institut i s'acaben embolicant, però els troba el Toni. El Toni els porta al seu despatx i els renya pel que han fet.

**Hume**

     La Gina, enfadada, li demana explicacions al Merlí pels seus actes del boicot, ja que s'ho ha pres com un atac personal per formar part de l'AMPA. El Merlí li diu que l'únic motiu del boicot és perquè creu que la campanya és hipòcrita i que així els hi ha fet saber a classe i que han sigut els alumnes els que s'hi han afegit. El Merlí li demana disculpes a la Gina, i li diu que els hi dirà als alumnes que deixin el boicot. Li diu que ho fa perquè li va demanar ella i la Gina s'alegra de sentir que ha canviat d'opinió.

**Nietzsche**

     La Gina s'enfada amb el Merlí pel que ha passat amb els seus fills. El Merlí li vol treure importància, però la Gina li diu que no està actuant com un bon pare. La Gina i el Merlí comenten que pot ser que no continuï donant classes a l'Institut el curs que ve. La Gina li demana perdó per dir-li com hauria de criar al seu fill. Els dos fan les paus i la Gina diu que vol conèixer a la Calduch, però al Merlí no li sembla encara bona idea. El Toni i la Gina es troben pel passadís, i el Toni, impressionat per la seva eficàcia, li diu que està content de que sigui la nova presidenta de l'AMPA.

### Segona Temporada

**Els Presocràtics**

     Comença un curs nou al Guimerà, desprès d'un estiu en el que la Gina quasi no ha vist al Merlí ja que aquest ha estat a Roma. La Gina rep la visita sorpresa del Merlí a l'Institut, i li pregunta com ha anat a Roma. La Gina també li diu que li agradaria conèixer a la seva mare. El Merlí li dóna llargues i li demana si li pot donar el número del pare del Pol. El Toni i la Gina comenten l'última merlinada, insultar al pare del Pol, perquè aquest torni a classe i li diu que el Merlí sempre aconsegueix el que vol. La Gina es troba al Bruno al passadís i li pregunta per la seva estada a Roma amb el Merlí, quan ell li diu que l'ha enganyat, ja que va anar a Roma sol, sense el Merlí.

**Thomas Hobbes**

     El Merlí li demana perdó a la Gina per haver-la enganyat, però es justifica dient que necessitava tenir temps per ell. La Gina l'adverteix de que ella també en sap de dir mentides i d'anar a la seva. El Merlí va a veure a la Gina, tot i que ella no està molt receptiva. I quan arriba el Gerard, i aquest comença a fer burles del seu fill, a la Gina se li acaba la paciència i el fa fora.

**Els Estoics**

     El Merlí va a veure a la Gina i li regala la bossa que la seva mare no ha volgut. També li diu que ha preparat un sopar amb la seva mare, i com que continua sense fer efecte, acaba demanant perdó. El Merlí li diu en té moltes ganes al que la Gina accepta però li diu que no li perdonarà cap més mentida. Quan la Carmina i la Gina és coneixen, la Carmina li reconeix la bossa que havia rebutjat del Merlí, i quan la Gina li explica que ha sigut un regal, li diu de broma al Merlí que també li podria regalar a ella quelcom. Durant el sopar, la Gina i la Carmina sembla que s'han agradat, ja que no fan més que riure, i la Carmina deixa anar que encara li donaran un nét, comentari que no agrada massa al Merlí, però la Gina en sembla encantada. Desprès de sopar, la Carmina, la Gina i el Merlí continuen parlant, i la Carmina aprofita per continuar deixant anar indirectes de que el Merlí ha de marxar. Quan el Merlí no aguanta més li diu a la seva mare que hauria d'anar a dormir ja que demà té assaig. Al marxar la Carmina, la Gina li diu que li ha encantat la seva mare, i li proposa al Merlí anar a viure junts, però el Merlí no ho veu clar. La Gina, buscant al Merlí troba al Toni, i aquest li diu que li té enveja al Merlí, ja que diu el que vol sempre. Acaba convidant a la Gina a un cafè, però ella li diu que no té temps. El Merlí i la Gina passegen al Rufo mentre li explica que està content perquè cada un té el seu espai, i no vol carregar-s'ho per viure junts. Parlen també de tenir una relació oberta, i li diu que no creu en la monogàmia. Li diu que si algun cop s'acaba embolicant amb algú no deixarà de significar que n'estigui enamorat, i li assegura que no està buscant res, però que vol que funcioni la seva relació.

**Kant**

     La Carmina va a veure a la Gina i li explica el què li passa al Merlí. La Gina va a parlar amb el Merlí per preguntar-li com està, però ell li confessa que l'ha enganyat perquè no els foti fora del pis. Al saber-ho la Gina s'enfada, perquè el Merlí s'ha passat, i marxa enfadada dient-li que li vagi a dir la veritat. La Gina va a veure al Toni perquè no ha vingut a la reunió de l'AMPA. La Gina nota que alguna cosa li passa al Toni, i li pregunta. El Toni la convida a un café, i la Gina li diu que creu que el Toni vol quedar amb ella d'una manera més personal, quan el Toni li diu que ell no és com el Merlí, i que no podria dir-li així directament. La Gina es troba amb la Glòria, que li diu què del Merlí ha après a no callar el que pensa, ja què el Merlí sempre diu la veritat. També li diu que se'ls veu molt bé junts. Acte seguit la Gina torna al despatx del Toni, i li diu que es nota que li va al darrere. El Toni li diu que ella està amb el Merlí, però la Gina li diu que no sap quin tipus de relació tenen i s'acaben embolicant i marxant a casa del Toni junts.

**Hipàrquia**

     El Toni i la Gina comenten l'arribada de l'inspector, quan arriba el Merlí, que li demana ajuda a la Gina amb la programació. El Merlí i la Gina estan a casa, mentre el Merlí acaba la programació. La Gina li explica que demà el inspector estarà en la seva classe, ja que li ha dit el Toni. La Gina va a veure al Toni per parlar del que va passar. Els dos diuen que volen seguir sent amics, sense que el que va passar afecti a cap dels dos, ja que s'han de seguir veient a l'institut.

**Montaigne**

     El Merlí arriba a casa de la Gina i li explica que el Toni ha demanat el trasllat. La Gina li confessa que ha tingut un rollo amb un altre home i que es sent bé mantenint el secret. El Merlí li diu que no està enfadat, i li pregunta per aquest home, però la Gina li diu que no investigui, ja que no tornarà a passar. La Gina s'acomiada del Toni ja que ja ha trobat un nou centre. El Toni li diu que s'estima a la Gina, però que la seva història no pot ser. El Merlí li diu a la Gina que si algun cop torna a passar no cal que li expliqui. I quan la Gina li pregunta si ell ha estat amb algú altre, el Merlí li diu que no.

**Judith Butler**

     La Gina li explica al Merlí que molts pares han trucat per queixar-se de l’arribada de la Quima, i que per ella és complicat tota aquesta situació. El Merlí juga amb ella, i li explica que el Gerard i el Bruno s’han embolicat. La Gina no se’l creu i marxa, però quan arriba a casa es troba al Geard vestit amb la seva roba. Li diu al Gerard que el Merlí li ha explicat tot, finalment creient al Merlí. El Gerard, però, li explica que està vestit així pel partit de la Quima.

**Freud**

     El Merlí es troba amb la Gina, i li pregunta si ja sap res, ja que està a l’espera de fer-se un test d’embaràs. La Gina n’està molt emocionada, però el Merlí no massa. L’Oksana coneix per primer cop a la Gina, ja que el Gerard l’ha convidat a casa. La Gina marxa cap a la reunió i l’Oksana rep una trucada de la seva mare. La Gina s’està fent finalment el test, però dona negatiu. La Gina està trista perquè esperava que fos positiu i s’enfada amb el Merlí ja que ell no vol tenir cap altre fill. La Gina està parlant amb el Jaume i l’Aurèlia, i li estan explicant que la Mònica va a dinar a casa seva cada setmana, i es sent gelosa, ja que amb prou feines coneix a l’Oksana. Llavors el Merlí els hi diu que el Gerard i el Joan s’han barallat. El Gerard li explica el què ha passat amb la Mònica a la seva mare mentre passegen pel parc al gos. Per sorpresa seva es troben a l’Oksana i al Nil, i ella explica que el Nil és el seu fill.

**Descartes**

     El Gerard continua enfadat amb la seva mare pel que va passar amb l’Oksana. La Gina ha hagut d’anar al Institut pel claustre, ja que és la presidenta de l’AMPA. Quan l’Oksana marxa de casa del Gerard, la Gina li torna a dir al Gerard que no està preparat per cuidar al Nil, però el Gerard li diu que si no li agrada s’haurà d’aguantar, ja que ara l’Oksana, el Nil i ell són un pack.

**Zizek**

     La Gina es troba al Merlí a la sala de professors, que no fa massa bona cara, però el Merlí li diu que es troba bé. La Gina encara no es pot creure que el Gerard surti amb l’Oksana, ja que és mare, però el Merlí li diu que no s’hi interposi ja que creu que no aguantarà massa més la seva relació. La Gina va a buscar a l’Oksana i la convida amb el Nil a berenar, tot i que al Gerard no li fa massa gràcia. L’Oksana i el Nil són a casa de la Gina, mentre el Gerard esta bastant incòmode. La Gina li diu al Gerard que surti a per bolquers, però el Gerard li diu a l’Oksana que hi vagi ella ja que és el seu fill. L’Oksana marxa enfadada, i la Gina li diu al seu fill que s’ha d’implicar més. La Gina arriba a casa i es troba al Gerard al sofà, dient que es troba malament. També li explica que l’Oksana ha tallat amb ell.

**El Taoisme**

     El Gerard li està explicant el conte de la vaqueta a la seva mare, si més no, ho intenta ja que no se la sap del tot. El Merlí intenta intervenir però la Gina no el deixa. El Gerard explica que creu que la seva vaqueta era l’Oksana, al que el Merlí li diu que era al contrari, que ell era la vaqueta de l’Oksana. El Merlí li diu que ara que el Bruno marxa i que la Carmina marxarà passat Nadal, es quedarà sol a casa. Està intentant fer-li un regal de comiat al Bruno, però no sap ben bé el què. La Gina li proposa un sopar, però el Merlí no ho veu.

### Tercera Temporada

**Walter Benjamin**

     La Gina veu al Merlí a l’Institut i els dos queden per sopar. Durant el sopar, la Gina nota que el Merlí ha estat amb algú. Ell ho nega, però la Gina no se’l creu i el fa fora. Al dia següent, la Gina es retroba amb la Silvana. Les dos parlen del viatge de fi de curs dels Peripatètics, i quan la Gina li diu que està sortint amb el Merlí, la Gina sospita que el Merlí s’ha liat amb la Silvana. A la nit, el Merlí va a veure a la Gina, i aquesta, borratxa, trenca la seva relació amb el Merlí.

**Adam Smith**

     La Gina va a l’Institut per donar-li uns papers de l’AMPA a l’Eugeni, ja que vol deixar-la, però en canvi li dóna els papers a la Mireia perquè li doni a l’Eugeni, ja que no es vol passejar per la sala de professors per si es troba al Merlí. Però pel passadís se’l troba i surt corrents per no haver de veure’l.

**Karl Marx**

A mitjanit sona el timbre de casa seva. La Gina obre i descobreix al Merlí, borratxo davant la seva porta. De seguida troba al Gabi també i comença a pensar que s’estàn rient d’ella. Però el Gabi marxa per deixar-los sols. El Merlí intenta fer les paus amb la Gina, però ella no el vol escoltar i li tanca la porta als nassos. La Gina es presenta a l’institut pensant que ha sigut ell qui ha robat l’ordinador per cridar la seva atenció, però el Merlí ho nega i li demana disculpes pel seu comportament, sense èxit, ja que la Gina segueix sense perdonar-lo. La Gina intenta comfortar al seu fill quan li pregunta si ha sigut el Marc qui li ha robat ja que no és porten tan bé com abans. El Gerard li diu que és impossible, però ho comença a questionar.

**Hannah Arendt**

La Gina es troba a la Míriam a l’Institut, i ella es mostra seca amb ella pensant que està amb el Merlí, però la Míriam li diu que ells només són amics. La Gina i la Míriam van a casa de la Gina i les dos fan les paus i beuen juntes.

**Kierkegaard**

     La Gina va a veure al Merlí per demanar-li explicacions de perquè ha fet fora al Gerard de classe. El Merlí li diu que l’ha fet fora perquè estava rient i molestant i li diu que li pregunti al Gerard la seva versió. La Gina li demana explicacions al seu fill, però només aconsegueix que el seu fill s’enfadi amb ella per controlar-lo. El Gerard li diu que si continua així anirà a viure amb el seu pare i marxa de casa. A mitjanit, la Gina es desperta ja que algú està picant a la porta. Descobreix que és el Gerard, que està molt nerviós i sense roba. Llavors la Gina l’intenta calmar i el porta a l’hospital. La Gina espera sola a l’hospital durant una hora sense saber res, quan arriba el Merlí. Llavors la Lídia li explica que el Gerard ha tingut un brot psicòtic induït pel cannabis i que ara està sedat. La Gina aconsegueix veure finalment al seu fill i li diu que ara ja està bé. Llavors s’enfada amb el Merlí per ocultar-li que el seu fill fumava, i el Merlí li diu que va ser el Pol qui els hi va vendre la marihuana. La Gina va a veure a l’Alfonso per dir-li que el seu fill està a l’hospital ja que l’Óscar i el Pol li han estat venent marihuana. La Gina intenta calmar al seu fill a casa ja que està espantat pels medicaments que s’ha de prendre. El Merlí arriba per ajudar a la Gina, i el Gerard els hi diu que té por i que no vol tornar a l’Institut.

**Thoreau**

     El Merlí es troba a la Gina a l’Institut i li pregunta pel Gerard, ell li diu que el Gerard hauria de fer teràpia ja que creu que el Gerard està enganxat als porros, però la Gina diu que el seu fill no és un addicte i marxa enfada. La Gina arriba a casa i li diu al Gerard que haurà d’estar un any amb medicació. El Gerard li diu que aquesta nit sortirà de casa per passejar al gos, i ella llavors li pregunta pels seus amics, ja que no han vingut a veure’l. El Merlí torna de casa amb el Gerard i es troben a la Gina enfadada amb el Merlí per haver marxat amb el Gerard. El Merlí li diu a la Gina que el seu fill és un addicte, i la Gina s’enfada encara més, però el Merlí li diu que accepti la veritat del seu fill si de veritat el vol ajudar. El Gerard li demana a la seva mare si ha discutit amb el Merlí, i li diu que li agradava que estiguessin junts. El Gerard es posa a plorar, dient que no té personalitat i que no sap a que es dedicarà, ja que no li agrada res. Li acaba dient que l’única cosa que sap segur que li agrada és la Mònica, però que ara no pot estar amb ella. La Gina li diu que hauria de parlar amb algun psicòleg, ja que l’ajudarà.

**Zygmunt Bauman**

     El Merlí es torna a presentar a casa del Gerard, però la Gina li diu que està dormint, pel que el Merlí li deixa una carta pel Gerard i marxa. La Gina obre la carta i hi posa que la troba a faltar.

**Heidegger**

     El Merlí li ha portat llibres i apunts al Gerard perquè es posi al dia pels exàmens finals i el Gerard li agraeix tot el que està fent per ell. La Gina comenta amb el Merlí que al Jaume està molt malament i que li estan fent ja cures pal·liatives a casa. La Gina el convida a quedar-se, però el Merlí diu que no vol molestar i que ha de marxar a l’Institut. La Gina li explica que també ha d’anar a l’Institut perquè l’Eugeni li ha demanat que organitzi una campanya de donació de sang a l’Institut. La Gina, desprès de trucar a l’Aurèlia, li està explicant al Gerard que el Jaume està molt malament, quan se n’adona de que el Gerard té un llibre de química, quan no el necessita i se n’adona que el Merlí l’ha portat només per veure-la. El Gerard li diu que vol que torni a sortir amb el Merlí, ja que li quedava bé sortir amb el Merlí. L’Eugeni i el Merlí esperen a que la Gina passi pel passadís per interpretar la seva pròpia pel·lícula, en la que l’Eugeni obliga al Merlí a assistir a la reunió. El Merlí li explica a la Gina que no vol estar a la reunió, quan arriba l’Eugeni i comencen la reunió. En plena reunió, el Merlí deixa caure que la Silvana es presenta a directora. El Merlí no en té prou, i també explica que el Gabi es va fer passar per independentista per lligar amb l’Elisenda. La Gina li pregunta al Merlí pel que ha fet en la reunió, i el Merlí li diu que l’Eugeni li havia demanat ajuda amb la Silvana. La Gina li pregunta la seva opinió sobre el Gerard, i aquest li diu que el veu bé. La Gina li demana que no li digui només el que vol sentir, però el Merlí insisteix. També li diu que si vol la pot ajudar a fer-lo tornar a l’Institut, però la Gina no vol que faci res. Llavors apareix el Joan, que s’emporta al Merlí per parlar amb ell. El Merlí es presenta a casa del Gerard amb el portàtil. La Gina el fa passar, i abans que arribi el Gerard, el Merlí li confessa que vol tornar amb ella, que ara que s’ha quedat sol sense el Bruno i la seva mare, s’ha adonat de com la troba a faltar. En aquest moment arriba el Gerard i el Merlí li dona l’ordinador. La Gina demana qui li va robar, però el Merlí diu que no pot dir qui ha estat, fins que els hi diu que havia sigut el Marc, tot i que el Gerard ja ho sospitava. El matí de l’enterro del Jaume, la Gina i el Merlí acudeixen a la cerimònia, i allà els dos es tornen a fer un primer petó.

**Hegel**

     Durant la campanya de donació de sang del Guimerà, la Gina ha sigut de les primeres en donar sang, i al acabar parla amb l’Eugeni, que està nerviós ja que vol que tot surti bé. La Gina es creua amb el Merlí també, que li explica que el Gerard torna a estar graciós a classe, pel que està millor.

**Sant Agustí**

     La Calduch es presenta a casa de la Gina amb un limoncello a la ma, però el Gerard li tanca la porta als nassos ja que no la reconeix. La Gina i el Merlí la fan passar finalment i la Calduch els hi dona la sorpresa de la seva tornada mentre s’autoconvida a sopar amb ells. La Carmina i la Gina han acabat parlant del panorama polític, mentre el Merlí esta absent contemplant l’escena. La Carmina els hi acaba explicant que li donaran un premi honorífic, per tota la seva carrera artística.

## Relacions

### Romàntiques

#### Merlí Bergeron

*Article Principal*: Gina i Merlí
     La **Gina** i el Merlí van estar sortint durant un temps, fins que la Gina es va cansar de les mentides del Merlí i van decidir deixar la relació. Temps desprès van tornar a sortir i la Gina es va quedar embarassada, però el Merlí, malauradament va morir abans de saber que seria pare d'una nena, la Merlina.